
Sõlmitud Tallinnas „..…..“ …………………………..

............................................................. (edaspidi nimetatud müüja), registrikood ………………, aadress …………………..., esindaja ............................. isikus, kes tegutseb põhikirja/volituse alusel ja
........................................................................ (edaspidi nimetatud ostja), registrikood ………………, aadress ………………………, esindaja ……………………… isikus, kes tegutseb põhikirja/volituse alusel,

edaspidi lepingus nimetatud pool või koos pooled sõlmisid müügilepingu alljärgnevas:

1. Lepingu objekt
1.1. Müüja müüb ostjale lepingu punktis 1.2. nimetatud kauba (edaspidi kaup) vastavalt lepingu tingimustele.
1.2. Kauba kirjeldus:
………………………………………………………………………………………………….. 
1.3. Kauba täpse loetelu, kirjelduse ja muud iseärasused võivad pooled leppida kokku lepingu lisaga.

2. Kauba eest tasumine
2.1. Ostja tasub kauba eest müüjale ……………… (……………………………) eurot (edaspidi hind). Hind sisaldab käibemaksu.
2.2. Ostja tasub hinna müüja poolt esitatud arve alusel. Müüja esitab ostjale arve kauba üleandmisel.
2.3. Kõik lepingu järgi ostja poolt tasumisele kuuluvad maksed tasutakse müüja poolt arvel näidatud arvelduskontole.

3. Kauba üleandmine ja vastuvõtmine
3.1. Müüja annab kauba ostjale üle poolte vahel eelnevalt kokkulepitud ajal müüja asukohas, kui pooled pole teisiti kokku leppinud.
3.2. Kauba üleandmine-vastuvõtmine toimub üleandmise-vastuvõtmise akti koostamise ja allkirjastamisega poolte poolt.
3.3. Kauba omandiõigus läheb müüjalt ostjale üle pärast kauba üleandmist.
3.4. Müüja annab ostjale koos kaubaga üle kõik kauba juurde kuuluvad dokumendid.
3.5. Ostja on enne kauba vastuvõtmist kohustatud kauba üle vaatama. Kui kaubal ilmnevad puudused, mis ei võimalda seda otstarbekohaselt kasutada või kaup erineb oluliselt lepinguga kokkulepitust, võib ostja keelduda kauba vastuvõtmisest.

4. Müügigarantii
4.1. Müüja annab kaubale garantii ….. aastat alates selle üleandmisest ostjale. Garantiiaja jooksul kaubal tekkinud rikked, vead või puudused kõrvaldab müüja oma vahenditega.
4.2. Garantiiajal ilmnenud rikke, vea või puuduse korral, mis ei ole põhjustatud ostja tegevusest või tegevusetusest ega kauba loomulikust kulumisest, kohustub müüja omal äranägemisel:
a) asendama kauba nõuetele vastava kaubaga ilma lisakuludeta ostjale,
b) parandama kauba ilma lisakuludeta ostjale, või
c) hüvitama ostjale mittevastava kauba eest makstud hinna.

5. Poolte vastutus, viivis ja leppetrahv
5.1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt. Kahju kannataval poolel on õigus rikkumisest tekkinud varalise kahju täielikule hüvitamisele. Selline kahju hõlmab nii otsese varalise kahju kui saamata jäänud tulu, lähtudes kahju kannatava poole tulust, mis ta oleks lepingu kohase täitmise korral saanud.
5.2. Juhul, kui ostja viivitab hinna tasumisega üle arvel näidatud tähtaja, on müüjal õigus nõuda viivist, mille suuruseks on 0,1 % tasumisega viivitatud summast iga tasumisega viivitatud kalendripäeva eest.
5.3. Juhul, kui müüja viivitab kauba üleandmisega üle kokkulepitud tähtaja, on ostjal õigus nõuda leppetrahvi tasumist, mille suuruseks on 0,1 % kauba müügihinnast iga üleandmisega viivitatud kalendripäeva eest.

6. Vääramatu jõud
6.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks on asjaolud, mille saabumist pooled lepingu sõlmimisel ette ei näinud ega võinud ette näha (vääramatu jõud).
6.2. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teisele poolele teatama.
6.3. Vääramatu jõu asjaolude esinemisel pikenevad lepingust tulenevad tähtajad vääramatu jõu asjaolude esinemise perioodi võrra.

7. Lepingule kohaldatav õigus
Kõigis lepinguga seonduvates küsimustes, mis ei ole selgesõnaliselt reguleeritud lepingus, kohaldatakse Eestis kehtivat õigust.

8. Vaidluste lahendamine
8.1. Lepingu täitmisest tulenevad vaidlused ja lahkarvamused lahendatakse läbirääkimiste teel.
8.2. Kui läbirääkimised ebaõnnestuvad, lahendatakse vaidlus kostja asukohajärgses kohtus vastavalt Eestis kehtivale õigusele.

9. Teadete edastamine
Kõik pooltevahelised teated esitatakse teisele poolele kirjalikku taasesitamist võimaldavas vormis poolte poolt lepingus näidatud aadressidel või mõnel muul aadressil, millise üks pool on teisele poolele kirjalikku taasesitamist võimaldavas vormis teatavaks teinud.

10. Lõppsätted
10.1. Lepingu täitmisega poolele teatavaks saanud mitteavalik informatsioon teise poole kohta on konfidentsiaalne ega kuulu avaldamisele kolmandatele isikutele. Konfidentsiaalset informatsiooni võib kasutada üksnes lepingu täitmise eesmärgil. Käesolevas punktis sätestatust kõrvalekaldumine on lubatud ainult õigusaktides ettenähtud juhtudel.
10.2. Kõik lepingu muudatused tuleb vormistada kirjalikult ning need jõustuvad pärast allakirjutamist mõlema poole poolt või poolte poolt kirjalikult määratud tähtajal.
10.3. Leping jõustub pärast selle allkirjastamist poolte poolt.
10.4. Leping on koostatud elektroonilises vormis ja allkirjastatud digitaalselt.

Poolte andmed:

Müüja: 	........................................	Ostja:		..............................................
Registrikood   ........................................	Registrikood     …………….........................
Aadress 	........................................	Aadress	..............................................
	........................................			..............................................
Esindaja 	........................................	Esindaja	.............................................. Kontakttelefon .......................................	Kontakttelefon ............................................. 
e-post	........................................	e-post 	            ..............................................

